ഇംഗ്ലണ്ടിനെ എറിഞ്ഞിട്ട് ഇന്ത്യ, നാലാം ടെസ്റ്റില് കോഹ്ലിപ്പടയ്ക്ക് തകര്പ്പന് വിജയം ഇംഗ്ലണ്ടിനെതിരായ ടെസ്റ്റ് പരമ്ബരയിലെ നാലാം മത്സരത്തില് ഇന്ത്യയ്ക്ക് തകര്പ്പന് വിജയം. ഓവലില് നടന്ന മത്സരത്തില് 157 റണ്സിനായിരുന്നു ഇന്ത്യയുടെ വിജയം. ഇന്ത്യ ഉയര്ത്തിയ 368 റണ്സിന്റെ വിജയലക്ഷ്യം പിന്തുടര്ന്ന ഇംഗ്ലണ്ടിന് 210 റണ്സ് നേടാനെ സാധിച്ചുള്ളൂ Picture Source : Twitter BCCI മികച്ച തുടക്കമാണ് ഇംഗ്ലണ്ടിന് റോറി ബേണ്സും ഹസീബ് ഹമീദും ചേര്ന്ന് നല്കിയത്. ഓപ്പണിങ് കൂട്ടുകെട്ടില് 100 റണ്സ് ഇരുവരും കൂട്ടിച്ചേര്ത്തിരുന്നു. എന്നാല് ഈ തുടക്കം മുതലാക്കാന് മറ്റു ബാറ്റ്സ്മാന്മാര്ക്ക് സാധിച്ചില്ല. റോറി ബേണ്സ് 50 റണ്സും ഹസീബ് ഹമീദ് 63 റണ്സും നേടിയാണ് പുറത്തായത്. 78 പന്തില് 36 റണ്സ് നേടിയ ക്യാപ്റ്റന് ജോ റൂട്ടാണ് ഇരുവരെയും കൂടാതെ ഇംഗ്ലണ്ട് നിരയില് അല്പമെങ്കിലും പിടിച്ചുനിന്നത്. Picture Source : Twitter BCCI ഇന്ത്യയ്ക്ക് വേണ്ടി ഉമേഷ് യാദവ് മൂന്ന് വിക്കറ്റും , ജസ്പ്രീത് ബുംറ, രവീന്ദ്ര ജഡേജ, ഷാര്ദുല് താക്കൂര് എന്നിവര് രണ്ട് വിക്കറ്റ് വീതം നേടി. നേരത്തെ രണ്ടാം ഇന്നിങ്സില് സെഞ്ചുറി നേടിയ രോഹിത് ശര്മ്മയുടെ മികവിലാണ് ഇന്ത്യ 466 റണ്സ് നേടുകയും 368 റണ്സിന്റെ വമ്ബന് വിജയലക്ഷ്യം ഇംഗ്ലണ്ടിന് മുന്പില് ഉയര്ത്തുകയും ചെയ്തത്. 256 പന്തില് 127 റണ്സ് നേടിയാണ് രോഹിത് ശര്മ്മ പുറത്തായത്. ചേതേശ്വര് പുജാര 61 റണ്സും ഷാര്ദുല് താക്കൂര് 72 പന്തില് 60 റണ്സും റിഷഭ് പന്ത് 50 റണ്സും ക്യാപ്റ്റന് വിരാട് കോഹ്ലി 44 റണ്സും നേടി. Picture Source : Twitter BCCI ആദ്യ ഇന്നിങ്സില് 191 റണ്സിന് ഇന്ത്യയെ പുറത്താക്കിയ ഇംഗ്ലണ്ട് മറുപടി ബാറ്റിങില് 290 റണ്സ് നേടുകയും 99 റണ്സിന്റെ ലീഡ് സ്വന്തമാക്കുകയും ചെയ്തിരുന്നു. 81 റണ്സ് നേടിയ ഒല്ലി പോപ്പും, 50 റണ്സ് നേടിയ ക്രിസ് വോക്സുമാണ് ആദ്യ ഇന്നിങ്സില് ഇംഗ്ലണ്ടിന് വേണ്ടി തിളങ്ങിയത്. 36 പന്തില് 57 റണ്സ് നേടിയ ഷാര്ദുല് താക്കൂറും 96 പന്തില് 50 റണ്സ് നേടിയ വിരാട് കോഹ്ലിയുമാണ് ആദ്യ ഇന്നിങ്സില് ഇന്ത്യയ്ക്ക് വേണ്ടി തിളങ്ങിയത്. മത്സരത്തിലെ വിജയത്തോടെ ഇന്ത്യ പരമ്ബരയില് 21 ന് മുന്പിലെത്തി. സെപ്റ്റംബര് 10 ന് മാഞ്ചസ്റ്ററിലാണ് പരമ്ബരയിലെ അവസാന മത്സരം. Picture Source : Twitter BCCI